

|  |
| --- |
| ЗАВОД ЗА УНАПРЕЂИВАЊЕ  ОБРАЗОВАЊА И ВАСПИТАЊА  Центар за стручно образовање  и  образовање одраслих  Датум: 13.04.2020. године  Б е о г р а д, Фабрисова 10  ГБ |

Поштовани,

с обзиром на ситуацију у којој се налазимо због ванредног стања и прекида наставе у школама, од 6. марта 2020.год., а узимајући у обзир улогу Завода за за унапређивање образовања и вапитања у припреми и извођењу стручне матуре и завршног испита у стручном образовању (Закон о основама система образовања и васпитања, Закон осредњем образовању и васпитању, Правилник о Програму стручне матуре и завршног испита, приручника о полагању матурског односно завршног испита) обавештавамо Вас о одлукама које је ЗУОВ донео у циљу што бољег прилагођавања испита стању у коме се налазимо, а водећи рачуна да испити омогуће остваривање прокламованих циљева:

* **Тест за проверу стручно теоријских знања** биће конципиран на следећи начин:
  + Садржаће задатке за одговарајуће предмете (из одговарајућег Приручника) који обухватају **комплетн**о градиво из **другог** и **трећег разреда**,
  + Из **четвртог разреда**садржаће задатке за одговарајуће предмете(из одговарајућег Приручника) који обухватају градиво које је обрађено **до 1.марта 2020.год**

Приликом израде тестова водиће се рачуна да тестови валидно провере оствареност очекиваних исхода знања, односно стручно–теоријских знања неопходних заобављање послова и задатака за чије се извршење ученик оспособљава током школовања.

* **Матурски практични рад (практични завршни испит)**:
  + Школе ће, на основу увида у обрађено градиво, из листе радних задатака, одабрати (или прилагодити) задатке којима је могуће проверити оспособљеност ученика за примену знања, демонстрацију вештина и професионалних ставова у радном контексту, водећи рачуна о Критеријумима оцењивања стручних компетенција који су дати у Оквиру за оцењивање компетенција за квалификацију (из одговарајућег Приручника)
* **Сви објављени приручници**, на сајту Завода су важећи, с тим што ће се на истом сајту објавити и списак ''искључених'' задатаказа тестове, за сваки објављени профил,
* **Обука за имплементацијуматурских (завршних испита)** биће постављена на сајт ЗУОВ.
* **Сви саветници- координатори ЗУОВ** су на располагању да на било који начин помогну и припреми и извођењу ових испита

Руководилац Центра

Гојко Бановић, с.р.